স্বাধীনতার ৭৮ বছর পার, পুরুলিয়ার গ্রামে নেই পানীয় জল, রাস্তাও

পুরুলিয়া: স্বাধীনতার ৭৮ বছর পার। গ্ৰামে নেই কোনও নলকূপ। নেই পানীয় জলের (Drinking Water) ব্যবস্থা। এমনকী যাতায়াত করার জন্য নেই রাস্তাটুকুও। পুরুলিয়ার (Purulia) আড়ষা ব্লকের হেটগুগুই পঞ্চায়েতের প্রত্যন্ত গ্রাম চুলাবানি ও হেটবেড়া। পাহাড়ে টিলার নীচে অবস্থিত এই দুই গ্ৰামে যাওয়ার জন্য নেই রাস্তা। না আছে পানীয় জলের সুবিধা। এক কথায় সমস্যাবহুল এই দুটি গ্ৰাম। পঁচিশ থেকে ত্রিশটি পরিবারের বসবাস।

শীত হোক বা গ্রীষ্ম সারা বছর জল সমস্যায় ভুগতে হয় বাসিন্দাদের। কারণ এই গ্রামে আজও খনন হয়নি নলকূপ। বসানো হয়নি পানীয় জলের সোলার পাম্প। তাঁদের একমাত্র ভরসা পাহাড়ের গা থেকে চুঁয়ে পড়া জল। আর সেই জল থালায় করে তুলে হাঁড়ি, কলসি  ভর্তি করে মাথায় নিয়ে প্রায় এক কিলোমিটার পথ হেঁটে  বাড়ি ফিরতে হয়।

আরও পড়ুন: থেমে গেল ‘বাংলার গান’, প্রয়াত প্রতুল মুখোপাধ্যায়

ভোট আসে ভোট যায় কিন্তূ এই গ্ৰামের চিত্র একটুকুও বদলাইনি। গ্রামবাসীরা প্রশাসনের কাছে শুধু ভোটার হিসেবে বিবেচিত হয়। গ্রামে নেই চিকিৎসা ব্যবস্থা। গ্ৰামে রাতবিরেতে কেউ অসুস্থ হলে তাঁকে খাটিয়ায় করে কাঁধে বয়ে অনেকটা পথ যেতে হয় হাসপাতালে। কারণ রাস্তা না থাকায় গ্রামে প্রবেশ করে না কোনও অ্যাম্বুলেন্স।  ফলে চরম দুর্ভোগ পোহাতে হয় গ্ৰামের বাসিন্দাদের। সরকারি সুযোগ সুবিধা থেকে অনেকটাই বঞ্চিত এই দুই গ্ৰাম। অথচ ভোটের সময় নেতাদের হাজারও প্রতিশ্রুতি শোনা যায়।

স্থানীয়দের দাবি, অবিলম্বে তাঁদের গ্ৰামে ঢোকার রাস্তা নির্মাণ করুক প্রশাসন। জলের জন্য স্থায়ী সমাধান ব্যবস্থা করা হোক। খনন করার হোক নলকূপ। তাঁদের এই দাবি পূরণ হবে। সেই দিকে তাকিয়ে গ্রামের সাধারণ মানুষ।

দেখুন অন্য খবর: