উদ্বোধন হবে ৯ হাজার কিলোমিটার রাস্তা! প্রস্তুতি শুরু জেলাশাসকদের

ওয়েব ডেস্ক : প্রথশ্রী (Pathashree) প্রকল্প নিয়ে বড় পরিকল্পনা রাজ্যের। জানা যাচ্ছে, রাজ্যে এক দিনেই ৯ হাজারের কিলোমিটারের বেশি গ্রামীণ রাস্তা (Road) উদ্বোধন করা হবে। জানা যাচ্ছে, পথশ্রী কর্মসূচির অধীনে কেন্দ্রীয়ভাবে এই উদ্বোধন কর্মসূচি হবে। তার জন্য প্রস্তুতি নেওয়ার জন্য নির্দেশ দেওয়া হয়েছে জেলাশাসকদের (District Magistrates)।

যেদিন ব্লকে ব্লকে এই গ্রামীণ রাস্তা উদ্বোধন হবে, সেদিন জনপ্রতিনিধিদেরকেও উপস্থিত থাকার কথা বলা হয়েছে। কোথায় কোথায় এই নতুন রাস্তা তৈরি হচ্ছে, তার জন্য হোর্ডিং, ফ্লেক্স লাগিয়ে প্রয়োজনীয় প্রচার কর্মসূচিও করার নির্দেশ দেওয়া হয়েছে। আজ, শনিবার জেলাশাসকদের নিয়ে বৈঠক করেন মুখ্য সচিব মনোজ পন্থ (Manoj Pant)। সেই বৈঠকেই এই নির্দেশ দেওয়া হয়েছে বলে নবান্ন (Nabanna) সূত্রে খবর।

আরও খবর : ‘বাবরি মসজিদের’ শিলান্যাস হুমায়ুনের

স্বচ্ছতা রাখতে গ্রামে গ্রামে যে নয়া রাস্তা তৈরি হবে তার জন্য কত খরচ হয়েছে, কত কিলোমিটার রাস্তা হয়েছে এবং কত সময়ের মধ্যে তৈরি হল, সেটা রাস্তা (Road) শুরুতে এবং শেষে বোর্ড লাগিয়ে জানাতে হবে বলেও নির্দেশ দেওয়া হয়েছে। তার জন্য প্রয়োজনীয় গাইডলাইন রাজ্য পঞ্চায়েত দপ্তরের তরফে দেওয়া হবে। সূত্রের খবর, রাজ্যের মুখ্য সচিব আজ এমনই নির্দেশ দিয়েছেন জেলাশাসকদেরকে।

গত নভেম্বরেই এই রাস্তা তৈরি রার কাজ খতিয়ে দেখার জন্য বিশেষ দল গঠন করা হয়েছে। দলের সদস‌্যরা রাস্তা নির্মাণের অগ্রগতির পাশাপাশি অন‌্যান‌্য বিষয়গুলিও নজরে রাখবেন। জেলাশাসকরা রাস্তার গুণমানের দিকেও কড়া নজর রাখবেন বলেই জানা যাচ্ছে। এই রাস্তাগুলিকে একদিনেই তৈরি করা হবে বলেই খবর।

দেখুন অন্য খবর :

The post উদ্বোধন হবে ৯ হাজার কিলোমিটার রাস্তা! প্রস্তুতি শুরু জেলাশাসকদের first appeared on KolkataTV.